Amvrosi Butšma

Amvrosi Butšma, , (14. maaliskuuta 1891 Lviv – 6. tammikuuta 1957 Kiova, Ukrainan SNT) oli huomattava ukrainalainen teatteri- ja elokuvanäyttelijä, ohjaaja ja opettaja.

Butšman teatteriura alkoi vuonna 1906 Lvivin Ruska Besida -teatterissa. Ensimmäisen maailmansodan aikana hän oli Itävallan armeijassa upseeri. Hän jäi venäläisten vangiksi ja joutui sotavankileirille Donbassiin ja Uzbekistaniin. Hän pakeni 1917 Kiovaan ja opiskeli Lysenkon musiikki- ja draamakoulussa ja näytteli Sadovskyin teatterissa. Vuonna 1921 hän työskenteli Vinnytsjassa Frankon uudessa draamateatterissa (myöhemmin nimeltään Kiovan ukrainalainen draamateatteri) ja 1922–1926 Kiovassa Berezil-teatterissa. Hän aloitti samaan aikaan elokuvanäyttelijänä ja keskittyi 1926–1930 yksinomaan elokuvatyöhön. Hän palasi vuosiksi 1930–1936 Harkovaan siirtyneeseen Berezil-teatteriin, joka oli vuodesta 1935 nimeltään Harkovan ukrainalainen draamateatteri. Vuosina 1936–1954 hän työskenteli Kiovan ukrainalaisessa draamateatterissa ja elokuvan parissa näyttelijänä ja ohjaajana. Hän opetti vuodesta 1940 Kiovan teatteritaiteen instituutissa ja oli 1945–1948 Kiovan elokuvastudion taiteellinen johtaja.

Lähteet

Aiheesta muualla

Ukrainalaiset näyttelijät
Ukrainalaiset teatteriohjaajat
Ukrainalaiset elokuvaohjaajat
Vuonna 1891 syntyneet
Vuonna 1957 kuolleet